ทะเลสาบซูวะ

ทะเลสาบซูวะ () เป็นทะเลสาบในเทือกเขาคิโซะ ในเขตภาคกลางของจังหวัดนางาโนะ ประเทศญี่ปุ่น

ภูมิศาสตร์ 
ทะเลสาบแห่งนี้เป็นแหล่งกำเนิดของแม่น้ำเท็นรีว และเป็นทะเลสาบที่มีผิวน้ำใหญ่เป็นอันดับที่ 24 ในประเทศญี่ปุ่น

เมืองของซูวะ และโอกายะ รวมถึงเมืองชิโมซูวะ ต่างก็ตั้งอยู่บนชายฝั่งของทะเลสาบซูวะ

ลักษณะ 
ทะเลสาบซูวะเป็นที่ตั้งของทางข้ามของพระเจ้า (; ) ซึ่งเป็นปรากฏการณ์ทางธรรมชาติที่น่าสนใจ เนื่องด้วยทะเลสาบมีบ่อน้ำร้อนธรรมชาติภายใต้พื้นผิวของมัน เมื่อพื้นผิวของทะเลสาบถูกแช่แข็งในช่วงฤดูหนาว น้ำข้างล่างก็ยังคงหมุนเวียนอยู่ ส่งผลให้มีน้ำแข็งที่กดสันเขาก่อตัวขึ้น ที่ความสูง  หรือมากกว่า

ความเชื่อท้องถิ่นจึงถือว่าสันเขาที่เกิดขึ้นนี้เกิดจากการที่มีพระเจ้าทำการข้ามทะเลสาบ เมื่อเดินทางผ่านระหว่างสิ่งปลูกสร้างต่าง ๆ ของซูวาไทชะ ซึ่งเป็นศาลเจ้าชินโต นิทานชาวบ้านกล่าวว่า ทาเกมินากาตะผู้เป็นเทพเจ้าผู้คุ้มครองซูวะ ได้ออกไปจากสถานที่ศักดิ์สิทธิ์เพื่อที่จะได้พบกับเทพธิดายาซากาโตเมะ ผู้เป็นภรรยา ซึ่งเกิดการเชื่อมต่อฝั่งตรงข้ามด้วยการเดินบนน้ำแข็ง

ประวัติทางธรรมชาติ 
งานวิจัยเกี่ยวกับการกระจัดกระจายของน้ำแข็งบนทะเลสาบและปากแม่น้ำทอร์แนในประเทศฟินแลนด์ได้เสนอว่า "กระบวนการทั่วโลกรวมทั้งการเปลี่ยนแปลงภูมิอากาศและความแปรปรวน กำลังขับเคลื่อนการเปลี่ยนแปลงในระยะยาวของฤดูกาลน้ำแข็ง"

ในเรื่องแต่ง 
 ในภาพยนตร์เรื่องจอมทัพคาเกมูชา โดยอากิระ คูโรซาวะ ขุนนางชินเง็นถูกฝังในทะเลสาบ
 ในอัตชีวประวัติของเกอิชา ซาโยะ มาซูดะ พยายามที่จะจมร่างตัวเองลงในทะเลสาบเมื่อครั้งยังเด็ก แต่ก็เกิดลังเลเพราะเชื่อว่ามีมังกรอาศัยอยู่ในที่แห่งนี้
 ในอนิเมะเรื่องซามูไรพเนจร มีตำนานของ "ยาอายุวัฒนะอมตะ" ที่สามารถพบได้ในที่ใดสักแห่งใน-หรือรอบ ๆ ทะเลสาบซูวะ ตัวละครหลักได้ค้นหายาอายุวัฒนะในช่วงท้ายของซีรีส์และตามมาด้วยเหล่าอัศวินเยอรมันที่ชั่วร้าย ซึ่งต้องการแสวงหามันเพื่อครอบครองโลก
 ในอนิเมะเรื่องหลับตาฝัน ถึงชื่อเธอ โดยมาโกโตะ ชิงไก ทะเลสาบและทัศนียภาพของเมืองอิโตโมริ ซึ่งเป็นบ้านของมิสึฮะ มิยะมิซุ ผู้เป็นนางเอก ได้รับการถ่ายทอดรูปแบบจากทะเลสาบแห่งนี้

ดูเพิ่ม 
 รายชื่อทะเลสาบในประเทศญี่ปุ่น

อ้างอิง

แหล่งข้อมูลอื่น 
 

ซูวะ
ภูมิศาสตร์จังหวัดนางาโนะ